Республика Адыгея - Гъэтхапэм и 17-р — Адыгэ Республикэм ипарламентаризмэ и Маф\nГъэтхапэм и 17-р — Адыгэ Республикэм ипарламентаризмэ и Маф\nКъэралыгъо хабзэм иинститутхэм ащыщым — парламентаризмэм тилъэхъан мэхьанэшхо иI. ЦIыфхэм яфедэхэм якъэухъумэнкIэ, социальнэ-политикэ щыIэныгъэм иIофыгъохэм язэшIохынкIэ, общественнэ хэхъоныгъэ зэрашIыщт лъэныкъом икъыхэхынкIэ парламентым Iофышхо непэ егъэцакIэ.\nАдыгэ Республикэм идепутатхэм егугъухэзэ япшъэрылъхэр зэрагъэцакIэхэрэм ишIуагъэкIэ тиреспубликэ хэхъоныгъэ езыгъэшIыщт, цIыфхэм ящыIэкIэ-псэукIэ зыкъезыгъэIэтыщт экономикэ, социальнэ зэхъокIыныгъэхэм атегъэпсыхьэгъэ законодательнэ актхэу аштэхэрэм шIуагъэу къатырэм хэхъо. ХэдзакIохэм яеплъыкIэхэр къыдалъытэхэзэ, Адыгэ Республикэм и Къэралыгъо Совет — Хасэм, муниципальнэ образованиехэм янароднэ депутатхэм ясоветхэм ядепутатхэм республикэмкIэ мэхьанэшхо зиIэ Iофыгъохэм язэшIохынкIэ анахь къекIурэ амалхэр къагъотын алъэкIы.\nАдыгэ Республикэм ипарламентаризмэ тапэкIи хэхъоныгъэ зэришIыщтым, къэралыгъо хабзэм икъутэмэ пстэури зэгурыIохэзэ зэдэлажьэхэмэ мурадышIоу яIэхэр къазэрадэхъущтым тицыхьэ телъ.\nНыбджэгъу лъапIэхэр, хэбзэгъэуцунымкIэ гъэхъэгъэшхохэр шъушIынэу, Адыгеимрэ Урысыемрэ апае гухэлъышIоу шъуиIэхэр къыжъудэхъунэу тышъуфэлъаIо!